﻿Stimată Redacţie, 
  
Corecturi la Corecţiile Domnului Sorin Nemeti (Tribuna, august 2007) 
(Doar de câteva zile am aflat de acest articol, de aceea răspund acum) 
            1.În toamna lui 1999, la cea de a 8-a ediţie a Congresului Internaţional de Studii Sud-Est Europene, prezentând 
comunicarea "L'Ubicuité des Géto-Daces", am susţinut limpede de tot identitatea dintre Geţi şi Goţi [(deci, cu trei ani mai înainte 
de a fi auzit de Carolus Lundius, de a-i fi tradus cartea "Zamolxis primus (nu, primum) Getarum legislator”)], identitate care 
reiese foarte clar din cartea lui Jordanes, de pe întreg cuprinsul ei, începând chiar cu titlul "De origine actibusque Getarum" (= 
Despre originea Geţilor şi faptele lor), tradusă până în 2001, şi nu numai în limba română, eronat;  în 2001, Dl. Ing. Gheorghe 
Gabriel a publicat traducerea corectă efectuată de profesorul David Popescu. 
            Tacitus (şi alţi autori latini specifică în Germania că GETAE s-au mai numit şi GOTHI/GOTHINI/GOTHONES, 
THEUTONI... cel mai vechi nume fiind acela de GAUTHAI/GAUTHOI (la Jordanes îl găsim şi sub numele de 
GAUTHIGOTHI), aceştia au trăit în insula Tula /Thyle/Thule, numită de autorii latini şi ULTIMA TULA (ca cea mai îndepărtată 
insulă de continent) dar şi TERRA GLACIALIS (= ţinut/ţară de gheaţă, foarte corect tradusă în engleză cu ICELAND; ISLAND 
înseamnă, în engleză, insulă, iar acest amănunt spune foarte mult; engleza mai foloseşte franţuzescul îsle, dar numai în context 
poetic). 
            Aşadar, stimate Domnule Nemeti, traducătorii operei lui Jordanes se fac foarte vinovaţi de faptul că s-a înscăunat 
falsitatea, iar exegeţii au stimat doar traducerea care era esenţialmente falsă. Exact aşa stau lucrurile şi cu localizarea Tomisului 
lui Ovidiu, primul lui exeget recunoaşte deschis că s-a orientat doar după traduceri - a lui Naum în speţă - pentru că nu ştia 
latineşte: falsitatea durează de ~ jumătate de secol. 
            2. Eu nu am negat şi nu neg existenţa civilizaţiilor din urmă cu 20-30.000 de ani, de pe vechiul teritoriu al strămoşilor 
noştri, dar mă ocup doar de situaţia de după ultima glaciaţiune, din urmă cu 10-12 mii de ani, când acea rocă uriaşă pe care 
fusese încrustat alfabetul getic primitiv a sosit, plutind pe un gheţar, în Suedia. Roca a fost analizată, - ca cel dintâi cunoscut mie, 
- de către omul de ştiinţă roman, chestor şi senator Cato Major (234-149 î.C.), care analizând-o, a afirmat că acea încrustare se 
efectuase sau înainte de Potop (= ultima glaciaţiune), sau imediat după, când fusese fixată domnia uriaşilor ["Uriaşii au fost o 
realitate şi la noi nu numai în Scandinavia" este titlul unui microstudiu al meu publicat în "A 2-a culegere de microstudii şi 
articole", bazat pe săpăturile arheologice din ultimile două secole: multe judeţe ale României au avut/au cimitire de uriaşi]. 
            3. Doar aici este o idee personală - că a pornit din Islanda:dacă voi afla o sursă că Geţii cu numele de 
GAUTHAI/GAUTHOI au existat şi în Suedia sau Norvegia, atunci mă voi autocorecta. 
            4. Deci, Scandinavia a fost o officina gentium după ultima glaciaţiune, aşa cum corect o subliniază Jordanes. 
            5. Vestita Cronică atribuită lui Nestor (Cronica Nestoris) abundă în legende scandinave, (de altfel şi la noi "Moş Crăciun" 
venea cu o sanie trasă de reni), iar uriaşul Starcaterus, prezent la savanţii nordici, este şi el prezent în Ucraina). 
            6. Conform surselor antice, i.a. şi Plinius la izvoarele Dunării, locuiau Dacii (cu numele vechi de Dani, împrumutând 
numele lor şi Dunării), alături de alte câteva etnii, dintre care cea mai numeroasă era cea a nemţilor, numiţi - gr. nemetai, lat. 
nemetes, în mg. nemet (i), rusă nemetchi şi în celelalte limbi slave aproape ca şi în rusă; germanii < lat. germanus < germen = 
frate geamăn, adică celţi şi teutoni - în gr. adelfoi = fraţi. 
            Aştept de la TRIBUNA judecăţi de valoare şi nu corecturi cu orice preţ. 

